Աշխատակազմի ղեկավար Հ. Հովհաննիսյանը պատասխանել է. «2012 թ. մինչ օրս «Զանգեզուրի պղնձամոլիբդենային կոմբինատ» ՓԲԸ-ի գործունեության հետևանքով առաջացած վթարներն օրենքով սահմանված կարգով արձանագրվել և հաշվարկվել են վնասի հատուցման ենթակա գումարների չափերը, որոնց մասին տեղեկատվությունը տեղադրված է ՀՀ բնապահպանության նախարարության պաշտոնական կայքում»: Նույն պատասխանը տրվել է Կապանի ԼՀԿ-ի վերաբերյալ: Տպավորություն է, որ ԲՆ-ն խուսափում է հստակ վիճակագրություն ներկայացնելուց և անհարմար դրությունից դուրս գալու համար մեջբերում է ընդհանուր կայքը՝ իր տրամադրության տակ ունեցած նյութերի աղբյուրները չհստակեցնելով: